Odense Adresse-Contoirs Efterretninger, 1846-08-20
Fædrelandet. Offentlige Foranstaltninger. Generalfiskalen har faaet Ordre til at lægge Sag an imod Fr. Barfod for hans Gjengjældelsernes Bog Kieler Corr. beretter, at efter at Grev Eugen v. Reventlow har erholdt sin Entledigelse som befuldmægtiget Minister i Berlin, er en Grev Moltke afgaaet dertil som det danske Hofs overordentlige Gesandt, Stænderforsamlingen i Roeskilde, 26 Møde. den 15 August. Præsidenten anmeldte, at han havde modtaget 2 Committee-Betænkninger, nemlig 1) i Sagen betræffende det af Skibsklarerer Kirck indgivne Andr. om Ophævelse af Consumtionen i Kongeriget, og eensartet Toldlovgivning og Brændeviins afgift for den hele Stat, og 2) i Sagen betræffende det af Prof. David indgivne Andr. om Ophævelsen af Slaveriet paa de danskevestindiske Besiddelser. Forinden Man gik over til Dagsordenen, gav Præsidenten Ordet til Justitsr. Ussing, efter dennes Begjæring, og yttrede denne da Følgende: "Jeg har modtaget en Anmodning fra Assessor Buchwald i Assens, der tidligere har indgivet et Andragende om, at de juridiske Embedsmænd i Provindserne maatte sættes paa fast Gage med et Annuum til Contoirhold og Reiser m. m., om hos den kgl. Commissarius at indhente Oplysning om, hvad der maatte være foretaget i Anledning af den af begge de danske Stænderforsamlinger i 1842 gjorte Jndstilling i deres Petition angaaende Finantsvæsenet, i hvilken der andrages paa et nyt Sportelreglements Udarbeidelse og paa, at det maatte blive taget under Overveielse, hvorvidt Justitsembedsmændene udenfor Kjøbenhavn maatte kunne sættes paa fast Gage. Det er navnligen med Hensyn til det af den kgl. Commissarius i Viborg i 1844, paa derom gjort Forespørgsel, Yttrede: "at han ventede, at der inden Stænderne den næste Gang samledes, vilde i denne Sag være foretaget et afgjørende Skridt, at Assessor Buchwald har fundet sig foranlediget til at anmode mig om, at fremsætte det Spørgsmaal til den kgl. Commissarius, som jeg nu har tilladt mig at fremkomme med." Den gl. Commissarius: "Da Justitsr. Ussing forud havde underrettet mig om, at han vilde rette det idag fremsatte Spørgsmaal til mig, har jeg i den Anledning indhentet. fornøden Oplysning, og kan nu meddele, at efter flere Forhandlinger har Finantsministeren senest anmodet det kgl. danske Cancellie om at meddele dets Betænkning om Affattelsen af et heelt nyt Sportelreglement, der maatte gaae forud, forinden Bestemmelse kunde tages om den attraaede Forandring af Retsbetjentenes Lønning. Det danske Cancellie har derpaa under 11 Juni d. A. meddeelt Finantsdeputationen en udførlig Fremstilling af Collegiets Anskuelser. Derpaa beroer Sagen for Tiden; men jeg troer endnu at burde tilføie, at det er antaget af Collegiet, at de attraaede Forandringer ei ville lade sig iværksætte uden en meget betydelig Afgang i de Jndtægter, som nu tilflyde Finantserne af Auctioner, Skifter og andre Retsforhandlinger, og at Sagen saaledes møder større Vanskelighed, end Man ved dens Omhandling her i Stænderne har forudsat." Derefter blev foretaget til foreløbig Behandling Sagen betræffende Udkast til en Anordning ang, en forandret Jndretning med Udnævnelsen af de Vidner, der skulle være tilstede ved Bye, Herreds- og Birketingene m.v.